134 



Af disse 36 Arter han kun 1, nemlig Lithothamnion foecun- 

 dum, viist sig at være bleven udelukket med Urette, idet den, 

 som Fos lie har godtgjort, dels er bleven forvexlet med L. læve, 

 dels senere er fundet i Mængde paa Grønlands Østkyst. Af 

 alle de andre er der ikke fundet noget Exemplar ved de senere 

 Aars Indsamlinger, og dette tyder paa, at de ere blevne ude- 

 lukkede med Rette. De fleste af disse Arter have, som det let 

 vil sees, en forholdsvis sydlig Udbredelse og forekomme ellers 

 ikke i Ishavet, og det er saaledes klart, at deres Fjernelse vil 

 give Floraen en mere udpræget arktisk Karakter. Da det end- 

 videre just er disse Arter, hvis Tilstedeværelse Kjellman søger 

 at forklare ved at antage en Indvandring fra Island ved Hjelp 

 af Irminger-Strømmen, vil det sees, at deres Fjernelse af Flo- 

 raen tillige overflødiggjør Antagelsen af en saadan Indvandrings- 

 maade, som maaske heller ikke har stor Sandsynlighed for sig. 



I det foranstaaende Arbejde *) er tilføjet 24 for Floraen nye 

 Arter; det samlede Antal bliver derved 167, hvoraf kun to 

 Femtedel findes opførte hos Kjellman. Allerede denne sidste 

 Omstændighed opfordrer til en fornyet plantegeografisk Behand- 

 ling af det foreliggende Floraomraade. 



Paa Grundlag af Bearbejdelsen i Grønl. Havalg. er den vest- 

 grønlandske Havalgeflora fornylig bleven gjort til Gjenstand for 

 en kort plantegeografisk Betragtning af Kuckuck 2 ), som, idet 

 han holder sig ene til de røde og brune Alger, deler disse i 

 3 Grupper: arktiske, subarktiske og subatlantiske. Han finder, 

 at de subatlantiske Arter indenfor begge Algeklasser ere stærkt 

 tilbagetrængte (24,5 % og 15% for henholdsvis røde og brune), 

 at det arktiske Element er det overvejende indenfor Rhodo- 



3 ) L. Kolder up Rosen vinge: Deuxième Mémoire sur les Algues mari- 

 nes du Groenland. Meddel, om Grønland XX, p. 1. 



2 ) P. Kuckuck: Meeresalgen vom Sermitdlet- und kleinen Karajakfjord. 

 Botanische Ergebnisse der von der Gesellschaft für Erdkunde zu Berlin 

 unter Leitung Dr. v. Drygalski's ausgesandten Grönlandexpedition nach 

 Dr. Vanhüfl'ens Sammlungen bearbeitet. Л. Kryptogamen. Stuttgart 1897. 

 Üibliotheea botanica, Heft 42. 



